CELEX: 62008CN0497
Language: da
Date: 2008-11-17 00:00:00
Title: Sag C-497/08: Anmodning om præjudiciel afgørelse indgivet af Amtsgericht Charlottenburg (Tyskland) den 17. november 2008 — Amiraike Berlin GmbH og Aero Campus Cottbus Ltd

16.5.2009   
            
            
               DA
            
            
               Den Europæiske Unions Tidende
            
            
               C 113/19
            
         Anmodning om præjudiciel afgørelse indgivet af Amtsgericht Charlottenburg (Tyskland) den 17. november 2008 — Amiraike Berlin GmbH og Aero Campus Cottbus Ltd
   (Sag C-497/08)
   2009/C 113/38
   Processprog: tysk
   
      Den forelæggende ret
   
   Amtsgericht Charlottenburg
   
      Parter i hovedsagen
   
   
      Sagsøger: Amiraike Berlin GmbH
   
      Procesdeltager: Aero Campus Cottbus Ltd
   
      Præjudicielt spørgsmål
   
   Skal den primære fællesskabsret, og navnlig artikel 10 EF, 43 EF og 48 EF såvel som princippet om, at medlemsstaterne gensidigt skal anerkende hinandens nationale retsforskrifter, fortolkes således, at en medlemsstat (den første medlemsstat) ved ratificeringen af fællesskabsretten i princippet har anerkendt, at en ekspropriationsforanstaltning, der er anordnet i medfør af en anden medlemsstats retsorden, har virkning på sit område, i det mindste når et privatretligt selskab, der er berørt af ekspropriationsforanstaltningen, tidligere ved udøvelsen af etableringsfriheden i henhold til fællesskabsretten bevidst har underkastet sig selskabsretten i den anden medlemsstat, der har anordnet ekspropriationsforanstaltningen, men som udøver økonomisk virksomhed i den første medlemsstat, hvor det også råder over aktiver, som berøres af ekspropriationsforanstaltningen?